Širė
Širė (Shire, Chire, Shiré) – upė Malavyje ir Mozambike; Zambezės kairysis intakas. Išteka iš Njasos ežero pietinio galo, tuoj už jo prateka Malombės ežerą. Teka į pietus Rytų Afrikos plokščiakalniu, sudaro slenksčius ir krioklius. Įteka į Zambezę į šiaurę nuo Kajos. Ant Širės įrengta hidroelektrinė. Upė tinkama laivybai žemiau Kabageros krioklio. Miestai prie Širės: Mangočis, Livondė, Čikvava, Bangula, Nsandžė (visi Malavyje).